Kyselina peroxodisírová

Kyselina peroxodisírová H2S2O8, tiež sa nazýva Marshallová kyselina po profesorovi Hughovi Marshallovi, ktorý ju ako prvý vytvoril, je jednou z peroxokyselín síry. Anión vznikajúci nahradením dvoch atómov vodíka sa nazýva peroxodisíranový (zastarano persíranový anión). Soli odvodené od kyseliny peroxodisírovej sa nazývajú peroxodisírany a hydrogenperoxodisírany.

Vlastnosti 
Kyselina peroxodisírová je nestabilná bezfarebná kryštalická látka so silnými oxidačnými účinkami. Reaguje až výbušne s organickými látkami.

Syntéza 
Kyselina peroxodisírová sa pripravuje reakciou kyseliny chlórsírovej s peroxidom vodíka:

 2ClSO3H + H2O2 → H2S2O8 + 2 HCl

Ďalšou metódou je elektrolýza mierne koncentrovanej kyseliny sírovej (60 – 70 %) s platinovými elektródami pri vysokej prúdovej hustote a napätí:

 H2SO4 + H2O → H3O+ + HSO4− (disociácia kyseliny sírovej)
 2HSO4− → H2S2O8 + 2e− (E0 = +2.4V) (oxidácia hydrogénsíranu)
 2H2SO4 → H2S2O8 + H2 (celková reakcia)
 3H2O → O3 + 6H+ (ozón ako vedľajší produkt)

Použitie 
Kyselina peroxodisírová sa používa na výrobu farbív a peroxidu vodíka. Využíva sa aj v analytickej chémii.

Literatúra

Referencie

Iný projekt

Zdroj 

Peroxodisírová
Peroxodisírová
Peroxokyseliny
Peroxodisírany